Այս կողոպտիչն անամոթաբար շնորհակալություն է հայտնում իր զոհերին՝ թողնելով նրանց հիշատակ-երկտող եւ իր լուսանկարները, որոնք, ի դեպ, eBay կոմերցիոն կայքում վաճառվում են $300-ով: Հազարավոր մարդիկ Facebook-ում նրա էջի բաժանորդներն են, իսկ նրա լուսանկարները հայտնվում են մարզաշապիկների վրա՝ «Թռիր Կոլթոն, թռիր» մակագրությամբ: Տեղի ռոք-համույթները նրա արկածների մասին երգեր են հորինում, իսկ հոլիվուդյան պրոդյուսերները խոստանում են նրա ծնողներին շահութաբեր գործարք՝ անորսալի կողոպտիչի մասնակցությամբ ֆիլմ, եթե վերջիններս համոզեն որդուն հանձնվել ոստիկաններին, նույնիսկ խոստանում են վճարել փաստաբանական ծառայության համար: